AksaraLLM/aksara-bahasa-daerah-v1 huggingface dataset:
Netral inggih punika grup musik ingkang kawujud ing sasi November taun 1991. Dipunwiwiti saking wontenipun video klip ing stasiun televisi nalika samanten (MTV Indonesia ing wekdal punika taksih dados pérangan saking Antv) saking lagu ing album ingkang kapisan, "Wa...lah", kelompok musik punika dipunsebat mawi aliran rock alternatif.
Nalika nembé kadamel, personil Netral namung wonten tiga, inggih punika:

 Bagus Dhanar Dhana (Bagus) - Vokalis lan Bassis
 Gabriel Bimo Sulaksono (Bimo) - Drummer
 Ricy Dayandani (Miten) - Gitaris

Nanging sapunika posisi drummer lan gitaris sampun dipun-gantos déning Eno Gitara Ryanto (Eno) lan Christopher Bollemeyer (Coki). Namung Bagus kemawon ingkang taksih bertahan ngantos dumugi sapunika. Sapunika Netral sampun gantos label dhateng Kancut Records, satunggalipun label independen, ingkang dipundamel déning Bagus lan Eno piyambak.

Sajarah 
Wiwitanipun, Netral ngagem aliran musik saking grup manca nagari kados Nirvana, Sex Pistols, Sonic Youth, The Cure, lan sanèsipun. Netral ugi pentas ing sekolah-sekolah ugi universitas-universitas ing Jabotabek. Gaya lan atraksi Netral ing panggung saged damel Netral dipunremeni déning rumaja, kalebet rumaja manca nagari ingkang sekolah ing Jakarta Internasional School (JIS), ingkang salajengipun damel grup Netral asring dipunaturi ngisi acara rutin sekolah wau.

Diskografi 
 Wa..lah (1995)
 Tidak Enak (1997)
 Album Minggu Ini (1998)
 Paten (1999)
 Oke Deh (2001)
 The Best of (2002)
 Kancut (2003)
 Hitam (2005)
 Putih (2005)
 9th (2007)
 The Story Of (2009)
 Unity (2012)

Pranala njawi 
Web Netral

Cathetan suku 

Artikel mawa basa krama
Grup musik Indonésia
D'Bagindas inggih punika satunggalipun grup musik saking Indonesia ingkang anggotanipun Dian Purnama utawi Tile, Dandy, Michael Christian utawi Mike, lan Beny Rianto utawi Bian. Band punika dipunwiwiti saking idenipun Tile ingkang nembé mireng lagu ingkang dipunripta déning Mike ingkang dipuanggep Tile minangka lagu ingkang brilian. Awit saking punika, kekalihipun lajeng ngejak Dandy kanggé damel grup band énggal, sanajan kedah gantos aliran saking band aliran metal dados pop melayu.
Mike, ingkang ngripta lagu lan nyobi dados vokalisipun ngraos boten saged nyanyikaken lagu kasebat kanthi saé lan lajeng nyobi mados vokalis kanggé grup band-ipun. Saking punika, lajeng kepanggih kaliyan Bian, ingkang asalipun saking Malang, ingkang dipundaulat minangka vokalis kanthi karakter vokal dangdut.
Kangge album ingkang kapisan, D'Bagindas nyamektakaken 12 lagu, kanthi lagu Apa yang Terjadi ingkang dipunpendhet minangka singel ingkang kapisan. Band punika ngusung lan nggabungaken aliran-aliran musik kados dangdut, keroncong, blues, lan country. Video klip kanggé singel ingkang kapisan dipunsutradarai déning Abimael Gandy kanthi setting griya susun Tanah Abang.
Sasampunipun sukses kanthi singel ingkang kapisan, D'Bagindas lajeng ngliris singel nomer kalih kanthi irah-irahan Cinta. D'Bagindas pikantuk kanugrahan minangka grup pop melayu ingkang saé piyambak ing adicara Anugerah Musik Indonesia (AMI) Awards taun 2011 kanthi lagu "Cinta".

Album 
 C.I.N.T.A (2010)
 Yang No. 1 (2011)
 1 Malam (2013)
 Terlalu Cinta (2011)

Cathetan suku

Pranala njawi 
D'Bagindas

Artikel mawa basa krama
Grup musik Indonésia
Grup musik 2000-an
Naif inggih punika grup musik saking Indonesia ingkang dumadi ing tanggal 22 Oktober 1995 ing Jakarta. Wiwitanipun Naif kapérang saking anggota Emil (Mohammad Amil Hussein, bass), David (David Bayu Danang Jaya, vokal), Jarwo (Fajar Endra Taruna, gitar), lan Pepeng (Franki Indrasmoro Sumbodo, drum) sarta Chandra (keyboard). Taun 2003, Candra medal saking grup punika amargi badhé ngembangaken karieripun piyambak manut kaliyan babagan akademisipun.
Band punika dados amargi asringipun mahasiswa Institut Kesenian Jakarta (IKJ) kempalan damel tugas kuliyah. Nanging boten damel tugas malah gladhèn band. Kanthi posisi David ing vokal, Jarwo ing gitar, Chandra ing keyboard, Emil ing bass, lan Pepeng ing drum, lajeng wiwit aktif ngisi acara ing kampus IKJ. Nama Naif dipunpendhet saking panyaruwe satunggalipun kanca, Dodot, ingkang mbiji lagu-lagunipun katingal prasaja kemawon, nanging tetep gadhah "isi" lan harmonis. Sanèsipun punika, tembung "Naif" ugi gampil dipuneling-eling.
Taun 1996, Naif nawakaken demo kaset ingkang sampun dipundamel dhateng Bulletin (PT. Indo Semar Sakti) ingkang gadhah rencana badhé ngliris satunggal album komplikasi. Perusahaan kasebat malah nawakaken badhé ndamelaken rekaman piyambak kanggé Naif.
Pungkasanipun Naif mlebet dapur rekaman lan kasil damel album NAIF (1998) kanthi Mobil Balap minangka lagu andhalanipun. Ing taun ingkang sami Naif damel album ingkang nomer kalih, JANGAN TERLALU NAIF (1998), lan album ingkang kaping tiga Titik Cerah(2002).

Cathetan suku

Pranala njawi 
Naif

Artikel mawa basa krama
Grup musik Indonésia
Alumni Institut Kesenian Jakarta
Grup musik 1990-an
Grup musik 2000-an
Drive yaiku grup musik saka Jakarta, Indonésia kang digawé nalika taun 2003. Anggota band iki yaiku Sukarno Suryo Bawono, Ilhamsyah Dyego Pratama, lan Saleh Budi Raharjo. Album kang sepisanan yaiku Esok Lebih Baik kang digawé nalika taun 2007 kanthi lagu andalan "Tak Terbalas" lan "Bersama Bintang" kang uga dadi soundtrack sinétron Candy.

Profil Drive 
Drive diwangun nalika taun 2003 kanthi jeneng Flow kang anggotané Nivel (vokal), Budi (gitar), Eko (bass), lan Richard (drum). Nanging sawisé Nivel mundur saka Flow, Richard banjur metu, pungkasané drive nemu Abun ing posisi vokalis. Sawisé iku banjur Adi dadi drummer ing grup band iki.
Ing pungkasan taun 2003, Eko resmi mundur saka Flow awit direkrut dadi Sound Engineneer ing Aquarius Musikindo lan posisiné digantekake karo Irwan (bass).
Ing taun 2005 Anji (vokal, kang saiki dadi solois) banjur dadi vokalis Drive. Ing taun iku jeneng flow resmi diganti dadi Drive.

Sawisé ditinggal Anji, Drive lan manajemene banjur nganakaké audhisi kanggo nggantekaké posisi Anji. Calon vokalis Drive kang anyar yaiku vokalis jebolan The Titans yaiku kang jenengé Rizki Abdul Rahman. Nanging kibordis The Titans kang jenengé Andika nolak yèn vokalisé tampil bareng Drive.

Album 
 Esok Lebih Baik (2007)
 Kita untuk Selamanya (2008)
 Bintang yang Bersinar (2010)
 Cahaya Terang (2011)
 Essence of Life (2015)

Cathetan suku 

Grup musik Indonésia
Grup musik 2000-an
Erdian Aji Prihartanto kondhang kanthi jeneng Anji (). Anji iku salah sijiné penyanyi kang asalé saka Indonésia.

Biografi 
Anji tau mèlu lomba nyanyi ing TVRI. Nalika iku umuré lagi 8 taun. Anji tau trauma ngeband amarga kanca-kancané ngeband nalika SMP lan SMA mati amarga narkoba. Anji wiwit lumebu band manèh nalika kuliyah ing Fakultas China Sastra Universitas Indonesia kanthi ngadegaké Yuck Fou. Anji éntuk formasi dadi bassis ing band iku.
Nalika taun 2008, Anji tau pacaran karo finalis Indonesian Idol, Rini Wulandari. Nanging gayutan iki ora awet suwé. Leloroné banjur putus.
Anji ngaku yèn dhèwèké iki bapak biologisé Leticia Charlotte Agraciana Joseph, anaké aktris kang jenengé Sheila Marcia Joseph. Iki diakoni lan diterangaké ing acara OBSESI kang didiyaraké ing salah sijiné stasiun tivi swasta ya iku Global TV.
Sawisé iku Anji pacaran karo Wina Natalia.
Sawsié resmi metu saka Drive, band kang nggawé jenengé misusur, Anji banjur nggawé single kang judhulé Ternyata Cinta gubahan Padi. Anji metu saka drive amarga nduwé masalah karo manajemen drive.

Cathetan suku 

Penyanyi Indonésia
Tionghoa-Indonésia
Wong Jakarta
Rini Wulandari luwih akrab diundang kanthi jeneng Rini utawa Rini Idol (). Rini Wulandari iku pamenang Indonesian Idol 4 nalika taun (2007).

Karir 
Bakat nyanyi Rini wis katon nalika Rini isih cilik. Bakat iku diturunke saka ibuné. Ibuné iku penyanyi jazz lan uga vokalis grup band kang jenengé Quintana. Nalika isih sekolah SMP, Rini nggabung karo Quintana Band lan kerep dadi backing vocal artis-artis kang misuwur, kaya ta Keith Martin. Rini iku anak kang pungkasan saka sadulur kang cacahé papat. Rini uga duwé prestasi dadi juwara kelas. Rinicious uga jeneng kanggo fans Rini.
Nalika pungkasan taun 2007, Rini nggawé album kang sepisanan kang judhulé Aku Tetap Milikmu. Album iki isiné lagu kang cacahé sepuluh. Saka album iki kang dadi single kang sepisanan ya iku lagu kang judhulé Aku Tetap Milikmu. Sawisé iku lagu kang nomer loro ya iku, Aku Bukan Boneka. Saiki Rini lagi waé nggawé single kang paling anyar kang judhule Overprotective. Lagu iki digawé karo Ade Domino.

Nalika Rini ketemu Anji kang dadi salah sijiné personil Drive nalika sasi November taun 2007, leloroné banjur cerak. Nalika wiwitan Januari taun 2008, Anji lan Rini resmi pacaran.
Nanging Rini lan Anji banjur putus nalika pertengahan taun 2009. Nanging pungkasané sadurungé pasa leloroné banjur pacaran manèh. Kabar kang nerangaké yèn Anji dadi anak saka bayi kang dilairaké artis Sheila Marcia nggawé leloroné putus.

Cathetan suku 

Penyanyi Indonésia
Paserta Indonesian Idol
Tokoh saka Medan
Lair 1990
Ferry Salim (). Ferry ya iku salah sijiné juru main filem lan sinétron Indonesia. Jenengé misuwur nalika dadi bintang filem kang judhulé Ca Bau Kan. Kawiwitan saka dadi modhèl nalika SMA, saiki Ferry wis main ing sinétron kang cacahé punjul 20 lan filem kang cacahé loro ya iku (Ca Bau Kan lan Koper).

Sanajan wiwit SMA, Ferry wis urip cerak karo donyaning modhel nanging Ferry bisa nutugaké pendhidhikaké. Ferry malah éntuk gelar sarjana ékonomi. Ing akir taun 1990 Ferry nutugaké sekolah ing Amérika Sarékat. Sawisé bali saka Amérika Sarékat, Ferry banjur dadi modhél.

Nalika taun 2004 Ferry Salim dipilih UNICEF (United Nations Children's Fund) dadi dhuta nasional kanggo Indonesia. Sawisé dadi dhuta UNICEF, Ferry Salim saiki sibuk karo urusan imunisasi, kaséhatan balita lan mbiyantu UNICEF ing kagiyatan-kagiyatan lan panggonan kaya ta toko UNICEF (dibukak Dhésèmber 2005) kang adol warna-warna prodhuk UNICEF kaya ta kertas surat, amplop, piranti tulis, lan bonékah. Kabèh asil dodolan prodhuk iku diwenenhaké kanggo anak-anak Indonésia.

Ferry Salim nikah karo Merry Prakasa, kenya kang wis dipacari suwéné 10 taun. Ferry nikah nalika taun 1995. Saka pernikahané iki Ferry nduwé anak kang cacahé loro ya iku Brandon Nicholas Salim lan Brenda Nabila Salim.

Cathetan suku 

Aktor Indonésia
Tionghoa-Indonésia
Tokoh saka Palembang
Tokoh UNICEF
Ulfa Dwiyanti (). Ulfa Dwiyanti iku presenter lan pelawak ing donyaning hiburan Indonésia. Sawisé miwiti karire dadi penyiar radio, wong wadon kang nduwé dedeg 152 cm iki misuwur dadi kanca rakete Eko Patrio lan Taufik Savalas.

Kauripan pribadi 
Ulfa wis pegatan karo bojoné kang nomer telu kang jenengé Muhammad Abdul Hakim, SH, wong lanang kang asalé saka Padang, Sumatra Kulon nalika tanggal 4 Dhésèmber 2006. Ulfa dinikahi karo Abdul Hakim nalika tanggal 19 September 2003 kapungkur ing Pondok Pesantren Suryalaya, Pagerageung, Tasikmalaya. Pernikahan iki ing ngarepé guru besar Abah Anom lan kulawarga saka pengantin leloroné. Nanging leloroné banjur pegatan.
Sadurungé Ulfa Dwiyanti wis tau nikah karo Dhanny Indrianto. Nanging pernikahané karo wong lanang kang duwé profesi dadi wartawan iku uga cerai. Nalika tanggal 6 Fèbruari 2000, Ulfa nikah manèh karo wong lanang kang asalé saka Walanda kang jenengé Klaas Poll Jr., kang ganti jeneng dadi Muhammad Ikhlas Poll Jr. Nanging leloroné uga cerai nalika sasi Dhésèmber 2001 ing Pengadilan Agama Jakarta Selatan.

Cathetan suku 

Tokoh Bandung
Aktris Indonésia
Pembawa acara Indonésia
Pelawak Indonésia
Siti Endeh Ida Hendarsih Atmadi Kusumah sing kerep diarani Ida Kusumah (lair ing Jakarta, 31 Agustus 1939 – tilar donya ing Jakarta, 25 November 2010 mawa yuswa 71 taun) iku aktris kawakan Indonésia.

Cathetan suku 

Aktris Indonésia
Wong Jakarta
Airbrush ya iku cara ngelukis kanthi migunnakake udara tekanan ndhuwur kanggo nyemprotake cat kaya ta (kanvas,mobil, motor, témbok lan wangun liyané kang bisa digawé médhia lukis.Teknik airbrush migunakaké piranti utawa piranti mirunggan kang duwé mata pena kanthi ukuran kang warna-warna kanggo kasilake jinis semprotan kang dipinggini,wiwit saka titik tumuju kang liyané.

Sajarah 
Ing jaman pra sajarah manungsa purba wiwiti ngolah rasa estetikanné kanthi nerjemahake daya imajinasi kang ana ing sajeroning pikiran kanggo orek-orek lan ngambar kanthi saderhana.Semanauga kapisanan kang wiwiti ngelukis airbrush ing taun 1876 déning panjenengané Francis Edgar Stanley saka Newton Massachusetts

Seni rupa
Lukis
Surah Al-Lail (basa Arab:الّيل, al-Layl, "Wengi") iku surat angka 92 sajeroning al-Qur'an. Surat iki dumadi saka 21 ayat, éwoning surat Makkiyah, diudhunaké sawisé Surah Al-A’la. Surat iki dijenengaké Al Lail (wengi), dijupuk saka tembung Al Lail sing ana ing ayat pisanan surat iki.

Rujukan

Pranala njaba
Aalborg utawa Ålborg iku kutha ing Jutlandia, Dhènemarken. Aalborg iku kutha gedhé dhéwé kaping papat ing Dhènemarken kanthi sing ndunungi watara 121.549 (2004). Kuthamadya Aalborg sing ndunungi 163.228 (2005). Aalborg iku tlatah asal Viking.

Kutha iki misuwur amarga pabrik semèné - Aalborg Portland - uga amarga schnaps-é, kaya ta uga De Danske Spritfabrikker sing diyasa taun 1881 déning C.F. Tietgen lan C.A. Olesen.

Kutha kembar 
 Almere
 Antibes
 Edinburgh
 Fredrikstad
 Fuglefjord
 Galway
 Gdynia
 Haifa, 
 Húsavik
 Innsbruck
 Karlskoga
 Lancaster
 Nuuk
 Pushkin
 Racine
 Rapperswil
 Rendsburg
 Riga
 Riihimäki
 Ittoqqortoormiit
 Solvang
 Tulcea
 Varna
 Vilnius
 Wismar

Uga delengen 
 Kuthamadya Ålborg
 Univèrsitas Aalborg
 Pangkalan Udara Aalborg
 Biara Aalborg

Pranala njaba 
 Portal Kuthamadya Aalborg
 Det nye Aalborg - portal Internèt kanggo kuthamadya anyar sawisé Reformasi Kuthamadya (2007)

Cathetan suku 

Kutha ing Dhènemarken
Antwerpen (basa Inggris: Antwerp, basa Prancis: Anvers) iku siji gemeente ing Provinsi Antwerpen (lan ibukuthané), ing Flandria, salah siji saka telu entitas pulitik ing Bèlgi.

Nalika tanggal 1 Januari 2004 Antwerpen duwé total sing ndunungi 455.148 jiwa (222.395 lanang lan 232.753 wadon). Wewengkon totalé 204,51 km² kanthi kapadhetan sing ndunungi 2.225,51 jiwa/km².
Erfurt () iku kutha krajan praja Jerman Thüringen kanthi sing ndunungi watara 200.000 jiwa. Erfurt wujud kuta gedhé dhéwé sing ana ing pusat Jerman, panggonané 100 km ing kidul-kulon Leipzig, 150 km ing lor Nürnberg, lan 180 km ing kidul-wétan Hannover. Papan Anggegana Erfurt bisa ditekani kanthi montor mabur saka München. Erfurt ana ing pérangan kidul Thüringer Becken, ing lembah kali Gera - anak kali Unsrut - sing wiyar. Ing kidul, Erfurt dikupengi déning alas mawa bukit-bukit Steigerwald.

Kutha kembar 
 Győr, Honggari
 Vilnius, Litowen
 Kalisz, Polen
 Mainz, Jerman
 Lille, Perancis
 Shawnee, Amérikah Sarékat
 Lovech, Bulgaria
 San Miguel de Tucuman, Argentina
 Haifa, Israèl
 Xuzhou, Républik Rakyat Cina

Kutha ing Thüringen
Da Nang (basa Vietnam: Đà Nẵng) iku sawijining kutha otonom ing Provinsi Da Nang (lan kutha krajané), ing Nam Trung Bo, salah siji saka telung entitas pulitik ing Vietnam.

Nalika tanggal 1 Januari 2009 Da Nang duwé total sing ndunungi 887.070 jiwa. Wewengkon totalé 1256 km² kanthi kapadhetan sing ndunungi 599,51 jiwa/km².

Tembung Đà Nẵng kajupuk saka basa Campa Da Nak sing tegesé asupan kali.

Da Nang
Surat Adz Dzariyat (Arab: الذاريات ,"Angin Kang Maburake") iku surat angka 51 ing jero al-Qur'an. Surat iki kagolong surat Makkiyah kang cacahé ana 60 ayat. Dijenengi Adz Dzariyat kang nduwéi teges angin kang maburake dijupuk saka tembung Adz dzariyat kang ana ing ayat pisanan ing surat iki.

Ringkesan isi 
 Keimanan
 Piye kaanan wong-wong kang iman ing jero swarga minangka balesan amarga takwane.
 Manungsa lan jin didadèkaké Allah kanggo ngibadah.
 Allah iku kang ngatur lan bagi rejeki.
 Neraka iku minangka balesan kanggo wong kafir.
 Hukum-hukum
 Ora diparengake nyekutuke Allah
 Perintah kanggo ngadohi wong musyrik kang kandhanane angèl lan ngelingake lan ngajari wong mukmin.
 Ing saben bandha utawa sing dinduwéni saben wong ana hak-e wong liya
 Cerita
 Nabi Ibrahim a.s.
 Nabi Musa a.s. karo Pirngon
 Kaum 'Ad lan Tsamud
 Nabi Nuh a.s. lan kaume
 Lain-lain
 Kabèh kang dicpta déning Allah iku ana pasangane
 Ing jerone manungsa iku ana pratandha agunge gusti Allah

Cathetan suku

Pranala njaba
Rèlièf yaiku seni tatah utawa ukir 3-dhimènsi kang digawé saka watu, kayu, lan waja. Wujud ukiran racaké ana ing bangunan candhi, kuil, monumèn, lan tlatah sajarah kuna. Ing Indonésia, rèlièf bisa temoni ana ing Borobudur kang dumadi ing gambaran panguripan sang Budha uga ajaran-ajaranné. Ing Éropa, ukiran kang ana ing yasan kuil kuna Parthenon bisa dianggo paninggalan sajarah Yunani. Ing basa Indonésia artiné peninggian (pandhuwuran) kanthi teges kadudukan kang luwih dhuwur tinimbang latar mburi, amarga misuwur karan jeneng relief kang tumuju ing latar mburi. Jinising relief yaiku:
 High Rèlièf
 Low Rèlièf
 Middle Rèlièf
 Crushed Rèlièf
 Hollow Rèlièf

Réferènsi

Pranala njaba 

Kagunan
Candhi

kk:Горельеф
Martha Tilaar (miyos ing Kebumen, Jawa Tengah, 4 September 1937) inggih punika salah satunggaling wanita ingkang dados pengusaha sukses ing jagad bisnis kosmètik lan jamu tradhisional. Mèrk dagangipun anama Sariayu.
Panjenenganipun dhaup palakarami kaliyan Prof. DR. H.A.R Tilaar lan patutan sekawan inggih punika, Bryan Emil Tilaar, Pinkan Tilaar, Wulan Tilaar,lan Kilala Tilaar. 
Nalika taksih timur, Martha kuliah wonten ing jurusan sajarah, IKIP Negeri Jakarta. Panjenenganipun lulus taun 1962 lajeng ngasta wulangan sajarah. Ibunipun Martha tansah ngèmutaken bilih minangka guru, Martha kedah katon saé wonten sangajenging murid-murid.. Salajengipun Martha dipunpeksa déning ibunipun supados ndhèrèk les dandan. Wekdal samanten panjenenganipun ngangsu kawruh kaliyan Titi Purwosoenoe. Wiwit saking punika, Martha Tilaar tresna dhumateng jagading dandan. 
Martha ugi naté sinau wonten ing Academy of Beauty Culture, Bloomington, Indiana, Amérikah Sarékat nalika ndherèkaken garwa tugas belajar.
Martha ugi naté dados salesgirl produk kosmetik Avon.
Wanita ingkang pikantuk gelar Dhoktor Kormatan (Honoris Causa) wonten ing babagan Fashion and Artistry saking World University Tuscon, Arizona, Amérikah Sarékat taun 1984 punika miwiti bisnis saking nol. 
Tanggal 3 Januari 1970,Martha ndamel salon ing garasi dalemipun tiyang sepuhipun Martha ing Menteng, Jakarta. Salon punika dipuntengeri "Martha Salon". Salon punika minangka cikal bakaling tuwuhing Sariayu Martha Tilaar.

Cathetan suku
Sasando ya iku piranti musik tradhisional saka Rote kang bisa ngasilaké swara kombinasi saka piranti musik liyané ya iku harpa, piano, lan gitar. Sasando nggabung telung piranti musik ing sajeroning sawijining ritmus, mélodi, lan bas.
Dadi sanajan piranti musik tradhisional, universalitas sasando bisa ing sakabehané.
Wujudé sasando memper karo perangkat musik petik liyané kaya ta gitar, piyul, lan kecapi.
Pérangan utama sasando awujud tabung dawa kang padatan digawé saka pring.
Pérangan tengahe, mlungker saka ndhuwur mengisor diwènèhi ganjelan supaya senar-senar kang dipenthang ing tabung bisa ana jaganane.
Ganjelan-ganjelan iki bisa ngasilaké nada kang bedha ing saben-saben ungeling senar.
Tabung sasando diglethakake sajeroning wadhah kang digawé saka anyaman godhong lontar kang digawé kaya kipas. Wadhah iki minangka papan resonansi sasando.
Sasando nduwé senar kang akèh.
Sasando kang nduwé senar cacahé 28 diarani Sasando Engkel.
Déné sasando kang cacahé senar 56 (ana uga kang 84 senar) diarani Sasando Dobel.
Cara ngunekake sasando iku kaya déné gitar ya iku dipetik.
Sasando diunekake nganggo tangan loro, kiwa manengen lan tengen mangiwa.
Tangan kiwa kanggo ngungelake melodi lan bass, déné kang tengen kanggo ngungelake akord.
Saiki, sasando wis akèh dimodifikasi wujudé miturut kapreluane.

Cathetan suku 

Kagunan
Piranti musik
Galbitang ya iku jinis tang (sup) ing masakan Korea kang digawé saka sup godhogan balung iga sapi. Sup iki uga dikenal minangka galbitguk lan cara memasake rada padha karo masakan jangguk (sup kecap), gomguk (sup daging) dan malgeunjangguk (sup kecap bening). Bahan-bahan kang digunakakake ya iku balung iga sapi (galbi) kang dikethok cilik-cilik kira-kira 5 nganti 6 cm banjur digodhog bareng kuah lan diwenehisaus kecap. Sawise daging empuk lan ngasilake kaldu, banjur ditambahi bawang kang wis diajurake. Jaman biyèn masakan galbitang kanggo suguhan tamu, nanging saiki disajekake ing restoran-restoran minangka gantine masakan mi.

Cathetan suku 

Olah-olahan Koréa
Sup
Lempongan Haifa (, Mifratz Haifa) iku lempongan cilik ing pasisir Sagara Mediterania ing Israèl sisih lor.  Lempongan Haifa iku siji-sijiné plabuhan alami ing Sagara Mediterania. Lempongan iki dikubengi sungapan Kali Kishon, kutha Haifa lan Acre. 
Ing taun 1920an, ssawetara kibbutzim dibangun ing padunungan Bat Galim ing saubengé Lempongan Haifa nganggo béya saka anggaran Mandhat Inggris ing Palestina. amarga tlatah Palestina kakurangan plabuhan kanthi fasilitas modhèren.

Rujukan 

Haifa
Region Israèl
Lempongan ing Mediterranean
Gangjeong (강정) ya iku jinis roti tradhisional kas Koréa (hangwa) kang digawé saka beras ketan kanthi wujud lan ukuran kang béda-béda. Gangjeong disajekake déning wong Koréa ing acara-acara wigati kaya ta acara kawinan, upacara ritual, lan festival taun anyar Seollal. Prosès gawéne roti iki diwiwiti saka bahan utama ya iku beras ketan, dideplok nganti alus lan divampur karo banyu, saéngga dadi adonan. Banjur bahan iki dikethok cilik-cilik seukuran driji tangan, dipepe lan digoreng nganggo lenga. Sawisé mateng, roti-roi mau dilabur sirup ragi lan glepung kang digawé saka campuran wwiji wijen, kedelai, kacang cemara, pollen lan glepung beras.

Jinis 
 Songarak gangjeong, gangjeong kang ukurane padha driji tangan lan jerone kopong.
 Yeotgangjeong, gangjeong kang dilabur sirup legi lan wiji-wijinan.

Uga delengen 
 Hangwa
 Yakgwa
 Dasik

Cathetan suku 

Hangwa
Kue
Mandhat Inggris ing Palestina, uga ditepungi minangka Mandhat Palestina iku sawijining mandhat PBB tumrap administrasi (papréntahan) ing Palestina a, kang rancangané disetujoni déning Dhéwan PBB ing tanggal 24 July 1922 lan lumaku wiwit tanggal 26 September 1923. Dhokumèn iki dhedhasar prinsip-prinsip kang kawedhar ing pasal 22 saka konsèp Covenant of the League of Nations lan (Résolusi San Remo tanggal 25 April 1920 (paska Perang Donya I. Mandhat iki ngresmèkaké kakuwasan Inggris ing tlatah kidul saka Ottoman Syria saka taun 1923 nganti taun 1948.

мини

мини

Rujukan

Bibliografi 

 
 
 
 
 
 
 
 Louis, Wm. Roger (1969). The United Kingdom and the Beginning of the Mandates System, 1919–1922. International Organization, 23(1), pp. 73–96.

Wacan 
 Bayliss, Thomas (1999). How Israèl Was Won: A Concise History of the Arab-Israèli Conflict. Lexington Books. ISBN 978-0-7391-0064-6
 Bethell, Nicholas The Palestine Triangle: the Struggle Between the British, the Jews and the Arabs, 1935–48, London: Deutsch, 1979 ISBN 0-233-97069-X.
 
 
 Paris, Timothy J. (2003). Britain, the Hashemites and Arab Rule, 1920–1925: The Sherifian Solution. London: Routledge. ISBN 0-7146-5451-5
 Sherman, A J (1998).Mandate Days: British Lives in Palestine, 1918–1948, Thames & Hudson. ISBN 0-8018-6620-0
 Vareilles, Guillaume (2010). Les frontières de la Palestine, 1914-1947, Paris, L'Harmattan. ISBN 978-2-296-13621-2

Pranala njaba 

 Resources > Modern Period > 20th Cent. > History of Israèl > Building a State > British Mandate (1917–1948) The Jewish History Resource Center, Project of the Dinur Center for Research in Jewish History, The Hebrew University of Jerusalem
 Coins and Banknotes of Palestine under the British Mandate 
 Stamps of Palestine under the British Mandate
 A history of Palestine, Israèl and the Arab-Israèli conflict
 An Introduction to the Israèl-Palestine Conflict by Norman Finkelstein
 Map of Population Distribution by Ethnicity 1946 
 Population of Palestine before 1948
 Map of Land Ownership in Palestine 1945
 British Servicemen and Police who died 1945–1948 — Database
 The Jewish Community under the Mandate at Jewish Virtual Library.org
 
 British Mandate of Palestine Coins
 British Mandate of Palestine

Sumber utama 
 Yale Law School, Avalon Project, archive copy of the Palestine Mandate
 Map of 1947 UN division

Konflik Arab–Israèli
Inggris
 
Fertile Crescent
Former British protectorates
Former countries in the Middle East
Sajarah Israèl
Sajarah Palestina
Sajarah Zionisme
Mandhat PBB
Gangjin (강진군) ya iku sawijining kabupatèn kang dumunung ing pasisir provinsi Jeolla Kidul, Koréa Kidul. Kawit biyèn laladan iki dikenal minangka produsen kramik ijo Goryeo lan hasil laut kaya ta pirang-pirang jinis iwak lan urang. Laladan pasisir kabupatèn Gangjin dikepung dataran pasang surut.

Tempayan Chilhyang 
Kabupatèn Gangjin dadi sentra produksi kerajinan jinis tembikar utawa Tempayan Chilhyang kang digunake kanggo nyimpen panganan kang difermentasekake. Tempayan Chilhyang minangka nyimpen kimchi, gochujang, doenjang lan ganjang. Sentra produksi tempayan Chilhyang ana ing désa Bonghwang, kacamatan Chilhyang cedhaké Teluk Gangjin. Biyèn, désa iki wis ngekspor tempayane ing pirang-pirang provinsi kaya ta Chungcheong, Hwanghae lan kutha Gangneung ing provinsi Gangwon.

Kramik Ijo Goryeo 
Tungku-tungku produksi kramik ijo Goryeo dumunung ing désa Yong-un, Gye-yul, Sadang, Sudong ing kacamatan Taegu. Kabupatèn Gangjin ya iku kawasan produksi kramik ijo kawit jaman Dinasti Goryeo (935-1397). Ana sakiwa-tengené 400 tungku kramik ijo ing Gangjin. Ing antarané 188 tungku dianggap minangka situs bersejarah kang dijaga déning pamaréntah. Tungku-tungku iiki digawé ing abad kaping 9 nganti abad kaping 14. Kanggo manuhaké kramik ijo Goryeo marang masarakat, pamaréntah laladan kabupatèn Gangjin nganakake Festival Kramik Ijo Gangjin saben tahune.

Uga delengen 
 Museum Kramik Ijo Gangjin
 Goryeo Cheongja
 Dataran pasang surut ing Koréa
 Jeong Yak-yong
 Baeknyeonsa

Cathetan suku 

Jeolla Selatan
Koréa Kidul kapérang dadi 8 provinsi (do), 1 provinsi papréntahan mligi (teukbyeol jachido), 6 kutha metropolitan (gwangyeoksi), lan 1 kutha mirunggan (teukbyolsi).

Pamérangan administratif

Level provinsi 

Notes: 1 data taun 2000; 2 km²; 3 per km²; 4lihat Seoul; 5 tidak kalebu Daejeon; 6 tidak kalebu Daegu 7 sedang dalam perencanaan

Tingkat Munisipalitas 
 Gun (county)
 Gu (Distrik)
 Eup (Town)
 Myeon (Township)
 Dong (RW)
 Ga (RT)
 Ri (Desa)

Pranala njaba 
 Article on South Korea local government

Koréa Kidul
Kutha Metropolitan Busan, uga dikenal minangka Pusan (Aksara Jawa: ꦥꦸꦱꦤ꧀ ), iku kutha plabuhan lan Kutha Metropolitan ing kidul-wétan Koréa Kidul. Kanthi populasi watara 4 yuta, Busan minangka metropolis kaloro gedhé dhéwé sawisé Seoul. Kutha sing padhet sing ndunungi iki dumunung ing lembah Kali Nakdong, kanthi gunung-gunung minangka tapel wates ing sisih wétan lan kulon. Busan dumunung ing 35°6'10" lor, 129°2'25" wétan  (35.102778, 129.040278).

Busan minangka tuan omah Asian Games 2002 lan uga dadi tuan omah Piala Donya FIFA 2002.

Transportasi 
 Sepur-Busan kahubung menyang kutha-kutha gedhé liya liwat jaringan rèl sepur lan dalan tol. Sawisé wiwit operasi sepur rikat KTX let Busan-Seoul bisa ditempuh sajeroning 2 jam. Jinis kréta liya sing operasi ya iku Saemaul lan Mugunghwa.
 Subway-Busan duwé jaringan subway lan sa iki nembé rong jalur.
 Udara-Busan duwé papan anggegana internasional sing dumunung ing Gimhae.
 Sagara-Ana kapal ferry sing ngubungaké Busan karo Jeju.

Pamérangan administratif 
Busan dibagi kepada 15 "Gu" (dhistrik/ward) lan 1 "Gun" (kaya karesidhènan).
 Buk-gu (북구; 北區)
 Busanjin-gu (부산진구; 釜山鎭區)
 Dong-gu (동구; 東區)
 Dongnae-gu (동래구; 東萊區)
 Gangseo-gu (강서구; 江西區)
 Geumjeong-gu (금정구; 金井區)
 Haeundae-gu (해운대구; 海雲臺區)
 Jung-gu (중구; 中區)
 Nam-gu (남구; 南區)
 Saha-gu (사하구; 沙下區)
 Sasang-gu (사상구; 沙上區)
 Seo-gu (서구; 西區)
 Suyeong-gu (수영구; 水營區)
 Yeongdo-gu (영도구; 影島區)
 Yeonje-gu (연제구; 蓮堤區)
 Gijang-gun (기장군; 機張郡)

Kutha kembar 

  Kutha Kaohsiung, Républik Cina (1966)
  Los Angeles, Amérika Sarékat (1967)
  Shimonoseki, Yamaguchi, Jepang (1976)
  Barcelona, Spanyol (1983)
  Rio de Janeiro, Brasil (1985)
  Fukuoka, Jepang (1989)
  Vladivostok, Ruslan (1992)
  Shanghai, RRC (1993)
  Kutha Surabaya, Indonésia (1994)
  Victoria, Australia (1994)
  Kutha Ho Chi Minh, Vietnam (1995)
  Tijuana, Meksiko (1995)
  Auckland, Selandia Baru (1996)
  Valparaíso, Chili (1999)
  Montreal, Kanadha (2000)
  Western Cape, Afrika Kidul (2000)
  Istanbul, Turki (2002)
  Dubai, UEA (2006)
  Penza, Ruslan (2006)
  Chicago, Amérika Sarékat (2007)
  Manila, Filipina (2008)
  St. Petersburg, Ruslan (2008)
  Phnom Penh, Kamboja (2009)
  Mumbai, India (2009)
  Provinsi Chiang Mai, Thailand (2009)
  Thessalopunika, Yunani (2010)

Rujukan

Pranala njaba 

  Pamaréntah Metropolitan Busan
  Informasi Wisatawan 

Kutha ing Koréa Kidul
Gangneung Danoje utawa Festival Dano Gangneung (강릉 단오제) ya iku sawijining festival Dano kang dianakake déning masarakat Gangneung ing Koréa Kidul. Festival iki dianakake setaun sapisan lan didaptarake minangka Karya Agung Warisan Budaya Lisan dan Nonbendawi Manusia déning UNESCO tanggal 25 November taun 2005.

Festival iki dianakake ing dina kaping 5 saben wulan kaping 5 pananggalan Koréa (lunar) lan ana ing kabèh kutha Gangneung lan kuil désa Daegwallyeong. Ing festival iki ana pirang-pirang jinis permainan tradhisional lan drama topeng dimainake bebarengan karo ritual shamanisme.

Dano ya iku festival kang asalé saka Cina (Duan Wu) nanging festival Dano kang dianakake déning masarakat Koréa béda amarga nglebokaké unsur-unsur budaya asli Koréa. Tanggal 5 wulan 5 ing tanggalan tradhisional dianggep wonng Koréa minangka dina kang paling wigati amarga wong Koréa percaya yèn benda-benda akasa nglumpuk ing dina iku saéngga kabèh ènergi nglumpuk dadi siji.

Cathetan suku 

Budaya Koréa
Karya Agung Warisan Budaya Oral lan Nonbendawi Manungsa
Festival ing Koréa
Warisan Budaya Nonbendawi Koréa Kidul
Gat ya iku jinis topi tradhisional Koréa kang digunakaké déning wong lanang nalika metu omah utawa nekani acara-acara kang wigati. Gat duwé pinggiran kang amba kang diarani yangtae, lan pérangan tengahe wujudé tabung dhuwur. Gat duwé tali kang lumrahé ditalekake ing ngisore janggut. Wong Koréa wis nggunkake gat kawit Tiga Karajan Koréa|Zaman Tiga Karajan (37 SM-668 M) kanggo njaga sirah saka panase srengéngé udan. Ing pertengahan jaman Dinasti Joseon (abad 16-17), gat digunakaké minangka lambang status sosial déning kaum bangsawan lan ilmuwan lan minangka barang wigati saka sandhangan saben dinane. Gat dianggep piranti kang mbedakake bangsawan karo wong kang ora duwé budaya.

Uga delengen 
 Manggeon
 Danggeon
 Sangtu

Cathetan suku 

Sandhangan Koréa
Geumsan (금산군) ya iku siji kabupatèn kang dumunung ing sisih paling kidul Provinsi Chungcheong Kidul, Koréa Kidul. Geumsan dadi penghubung antarané wewengkon Yeongnam lan Honam. Laladan iki dikenal minangka pusat perkebunan ginseng kang gedhé dhéwé ing Koréa.

Ginseng Geumsan 
Geumsan minangka penghasil ginseng ing Koréa lan wis suwé dadi komoditas ekspor Koréa amarga kuwalitase kang apik. Wewengkon Geumsan kasusun saka dataran tinggi minangka tegal kang apik kanggo nandur ginseng. Geumsan mroduksi pirang-pirang jinis ginseng ing antarané ya iku ginseng banyu (susam), baeksam (ginseng putih), ginseng abang (hongsam) lan taegeuksam.

Festival Ginseng Geumsan 
Festival Ginseng Geumsan ya iku festival kang dianakake saben setaun kanggo mromosekake kutha Geumsan lan produk ginsenge. Festival iki dianakake sepuluh dina sawisé dina raya Chuseok.

Cathetan suku 

Chungcheong Kidul
Gotgam (곶감) ya iku jinis manisan kas Koréa kang digawé saka woh kesemek kang wis digaringaké. Gotgam duwé tekstur kang alus lan wernane coklat padhang. Panganan iki digawé kusus ing mangsa palastra ya iku nalika woh kesemek wis padha mateng. Woh kesemek kang atos dipilih kanggo gawé gotgam, banjur kulite dionceki lan digantung nganggo tali ing lumbung utawa ing ngisor pyan ing plataran omah. Amarga kena srengéngé, woh kesemek mau dadi ciut lan ngasilaké bubuk-bubuk putih. Gotgam kanggo acara-acara kusus amarga bisa awet yèn disimpan ing antarané minanka pangananan persembahan ing upacara ritual lan festival. Amarga rasané legi, manisan iki digunakaké minangka bahan ombenan legi kang diarani sujeonggwa. Gotgam uga bisa dipangan bareng walnut kang diarani gotgamssam lan biyasae disajekake marang tamu.

Cathetan suku 

Panganan Koréa
Guwa Chauvet ya iku guwa arkéologis kang dumunung ing Lembah Ardeche, Prancis Kidul-Wétan. Guwa iki tinemu ing wulan Dhésèmber taun 1994 déning spéléologis (pangumbara guwa) telu cacahé kang jenengé Christian Hillaire, Eliette Brunel-Deschamps lan Jean-Marie Chauvet kang nemu lawang guwa ing ngisor lemah.<ref>The Chauvet Cave, experienceardeche. Diaksès tanggal 21 Mèi 2010.</ref> Jeneng guwa mau banjur diarani salah sijiné anggota penjelajah ya iku Jean-Marie Chauvet. Guwa iki guwa kang gedhé dhéwé ing wewengkon mau lan wigati banget tumrap panalitèn arkéologi amarga dadi situs 300 lukisan, ukiran lan artefak balung kéwan kaya ta beruang paleolitikum, jejak sikil lan sisa perapian manungsa prasajarah.

Adhedhasar analisis étungan radio karbon, artefak-artefak balung mau asalé saka 30.000 SM. Lukisan-lukisan kang ana ing guwa nggambaraké kéwan-kéwan kaya ta warak, singa, kucing alas gedhé dan mammoth. Ana 34 gambar lukisan mammoth saka 22 diukir ing watu lan 13 dilukis ing lumahing gebyog.

Salah siji pérangan serambi diarani Panel Singa'', kang ndarbèni gambar pirang-pirang hewan kang ngebaki lorong. Lukisan-lukisan iki kira-kira dilukis antarané 25.000 SM-17.000 SM. Kéwan-kéwan mau ing antarané singa gedhé kang cacahé 2 lan uga ana kang luwih cilik, sarta warak-warak. Lukisan iki duwé bayangan, mligi ing pérangan dhuwur. Ing ngisor singa ana jejak-jejak pigmen abang lan garis dhasar kangngambarake rusa. Kira-kira lukisan kang warna dasare abang luwih disik diciptakake.

Pranala njaba 

 Chauvet-Pont-d'Arc Cave
 Chauvet Cave (ca. 30,000 B.C.)

Cathetan suku 

Guwa kapur
Guwa ing Perancis
Situs arkéologi ing Perancis
Ardèche
Seni prasajarah
Stadion Roland Garros (Inggris: "Stade Roland Garros") iku komplek stadion tenis kang ana ing Paris, Prancis. Stadion iki asring minangka nggelar kompetisi tenis, mligi Prancis Terbuka (di ngerteni minangka Roland Garros saka Prancis). Turnamen Prancis Terbuka iku turnamen Grand Slam kang dianakake setaun sapisan ing sasi Mèi nganti Juni. Stadion iki dibangun taun 1928. Turnamen kang pisanan dianakake ing stadion iki ya iku Piyala Davis. Stadion iki dijenengi Roland Garros amarga kanggo mengeti marang wong kang duwé jeneng padha, Roland Garros kang pisannan bisa lumebu ing Laut Mediterania migunakaké pesawat. Dhèwèké iku insinyur kang nemu senapan mesin pesawat penembak maju kang pisannan, lan uga dadi pahlawan Perang Donya I. Dhèwèké kapundhut taun 1918 amarga perang.

Komplek iki ambané 21 acre (8,5 ha) ing jerone ana 20 lapangan. Ana telu lapangan kang kapasitase gedhé;
 Les Jardins de Roland-Garros, ana restoran gedhé lan komplek bar.
 Le Village, panggon pers lan VIP; papan pelatihan nasional Prancis (CNE)
 Tenniseum, awujud musiyum bilingual kang isiné sajarah tenis.

Cathetan suku 

Stadion
Prancis
Taman Nasional Meru Betiri iku taman nasional kang mapan ing Jawa Wétan. Pase ing titik koordinat 8°21’-8°34’ LS, 113°37’-113°58’ BT, kanthi dhuwur 900-1.223 mdpl lan curah udane rata-rata 2.300 mm/taun. Papan iki dadi Taman Nasional wiwit taun 1982 déning Mantri Pertanian. Ambane papan iki kira-kira 58.000 ha kanthi jeneng saka jeneng gunung kang paling dhuwur ing papan kono, ya iku gunung Betiri (1.223m). Miturut administratif, Taman Nasional Meru Betiri ana ing wewengkon Kabupatèn Jember lan Kabupatèn Banyuwangi, Provinsi Jawa Wétan. Taman nasional iki diresmekake kanthi dhedhasar "putusan Mantri Kehutanan, SK No. 277/Kpts-VI/97".

Flora 
Taman nasional Meru Betiri iku habitat tetuwuhan kang langka, kaya ta padma Rafflesia zollingeriana kang dadi endemik ing Jawa.

Tetuwuhan liyané kang dijaga ing Taman Nasional Meru Betiri kaya ta:
 bakau (Rhizophora sp.)
 api-api (Avicennia sp.)
 waru (Hibiscus tiliaceus)
 nyamplung (Calophyllum inophyllum)
 rengas (Gluta renghas)
 bungur (Lagerstroemia speciosa)
 pulai (Alstonia scholaris)
 benda (Artocarpus elasticus)
 Bruguiera sp.
 Sonneratia sp.
 Balanophora fungosa)

Surve taun 2008 ing Bandealit (Kabupatèn Jember) lan Sarongan (Kabupatèn Banyuwangi) nuduhaké ana 27 spésies anggrèk ing taman nasional iki.

Faona 

Taman Nasional Meru Betiri duwé kéwan kang langka cacahé kurang luwih ana 29 warna mamalia, lan 180 warna manuk. Kéwan-kéwan mau kaya ta banthèng (Bos javanicus javanicus), kethèk buntut dawa (Macaca fascicularis), Harimau Jawa (Panthera tigris sondaicus), macan tutul (Panthera pardus melas), ajag (Cuon alpinus javanicus), kucing alas (Prionailurus bengalensis javanensis), rusa (Cervus timorensis russa), (Cervus unicolor), bajing miber buntut abang (Iomys horsfieldii), merak (Pavo muticus), penyu belimbing (Dermochelys coriacea), penyu sisik (Eretmochelys imbricata), penyu ijo (Chelonia mydas), lan penyu lekang/ridel (Lepidochelys olivacea), Accipiter trivirgatus, Falco moluccensis, Hieraaetus kienerii, Otus lempiji, Glaucidium castanopterum, garudha Spizaetus alboniger.

Cathetan suku 

Taman Nasional
Nyai Rara Kidul utawi kadhangkala dipocapaké Nyai Lara Kidul punika misuwur dados Ratu ing Sagara Kidul lan dados salah sawijining legéndha ing warga masarakat Pulo Jawa lan Bali. Para warga masarakat pitados bilih wonten ingkang nguwaosi Seganten Kidul utawi Samodra Hindia.
Nanging wonten ugi ingkang ngendikakaken bilih Kanjeng Ratu Kidul punika gadhah watak awon, kasunyatan Kanjeng ratu kidul punika sumber kasektèn ingkang manjur anggénipun nggayutaken kaliyan Déwi Hindhu, Durga, minangka salah sawijining ingkang jaga ing karajan Hindhu-Jawa Majapait.
Kapitadosan punika temtu kirang leres, amargi Kanjeng Ratu Kidul kathah ingkang ngendikakaken bilih piyambakipun punika gadhah sipat welas asih marang manungsa. Nanging ingkang gadhah watak awon inggih punika Nyai Rara Kidul utawi Nyai Lara Kidul ingkang asring dipunsebut Nyai Blorong.

Pranala njawi 
 http://www.jawakidul.nl/where.htm. Situs didedikasikaken kanggé pawartos ngengingi Ratu Kidul.
 Mitologi Sang Ratu Kidul . Blog Jatim Guide.
 Pelabuhan Ratu (Indonésia). A resort with a ghost .
 Blog Asia Paranormal Investigation 
 Kamar Nyai Roro Kidul . Kempalan pawartos ngengingi kamar-kamar hotèl ingkang dipunreservasi kanggé Kanjeng Ratu Kidul.

Uga delengen 
 Ratu Laut Selatan
 Nyi Roro Kidul

Rujukan

Wacan candhaké 
 Marshall, A. 2008. The Gods Must Be Restless: Living in the shadow of Indonésia's volcanoes. National Geographic Magazine.

Mitologi Jawa
Mitologi Indonésia
Déwa-Dewi Taoisme
Madurodam ya iku kutha miniatur kang dumunung ing Scheveningen, Den Haag, Walanda. Ing lemah kang ambané 18.000 m2 iku ana miniatur yasan kang ana ing saindhenging kutha ing Walanda.
Gedhong-gedhong ing Madurodam duwé skala 1:25. Madurodam iku dijenengaké miturut George Maduro, sawijining mahasiswa saka Curaçao sing dadi opsir lan mbaléla nglawan Wadyabala Nazi nalikané Perang Donya II banjur palastra.
Sakabèhing yasan iku minangka sapérangan wewengkon kang wigati ing Walanda.
Tuladhané miniatur Menara Papan Anggegana Schipol, Amsterdam kang dhuwure mung patang mèter.
Madurodam resmi dibuka kanggo papan wisata umum nalika tanggal 2 Juli 1952.
Komplèk miniatur iki uga nduwé wali kutha kang diangkat resmi.
Ratu Beatrix uga naté dadi wali kutha ing kéné sadurungé dadi ratu nalika taun 1980.
Jejibahané wali kutha Madurodam ya iku mimpin lan ngresmèkaké modèl miniatur anyar kang ditambahaké ing sajeroning komplèk, uga mbuka ekshibisi resmi rutin.

Cathetan suku 
 

Den Haag
Rosario iku sawijining kutha sing ana ing provinsi Santa Fe, Argentina lan wujud kutha krajan Departamento Rosario (Departemen Rosario). Kutha iki wujud kutha gedhé dhéwé nomer telu ing Argentina saka gunggung sing ndunungi. Papané watara 310 km ing sisih lor-kulon kutha krajan Argentina, Buenos Aires. Gunggung sing ndunungi 1.210.000 jiwa (2004).

Ana ing pinggir kulon kali Paraná, Rosario iku salah siji pusat pasepuran sing gedhé lan pusat pelayaran kanggo wewengkon lor-kulon Argentina. Pemukiman permanen paling awal ing Rosario kacathet dumadi nalika awal abad kaping-17. Pemukiman kolonial pisanan awalé déning Santiago de Montenegro, sing dilantik minangka walikutha nalika taun 1751.

Ing Rosario terbit koran La Capital sing wujud koran tuwa dhéwé ing Argentina. Kutha iki duwé loro klub bal-balan, ya iku Rosario Central (diyasa taun 1889) lan Newell's Old Boys (diyasa taun 1903).

Tokoh misuwur saka Rosario 
 Che Guevara, pamimpin révolusi Kuba
 Lionel Messi, juru main bal-balan

Pranala njaba 

  Situs resmi Pamaréntah Kutha Rosario

Kutha ing Argèntina
Hasmonean (,  Hashmonayim,  Audio ), iku dinasti sing nguwasani tlatah Judea lan saubengé sajeroning classical antiquity. Antara c. 140 lan c. 116 BCE, dinasti iki mimpin kanthi setengah otonomi saka Seleucids ing region Judea. Wiwit 110 BCE, kanthi pecahé Seleucid empire, dinasti iki dadi indhepèndhen, ngrambah menyang tlatah saubengé ya iku Galilee, Iturea, Perea, Idumea lan Samaria, lan jenengé dadi "basileus". Sawetara ahli ngarujuk jaman iki minangka jaman krajan imardika Israèl  Ing abad 63 BCE, krajan iki dikalahaké déning Republik Romawi, lan sabanjuré kulawarga dinasti dadi pamimpin minangka pandhita High Priests ing Judea.

Pamimpin Hasmonean

Maccabee
1. Mattathias, 170–167 BCE
2. Judas Maccabeus, 167–160 BCE
3. Jonathan Maccabeus, 153–143 BCE (first to hold the title of High Priest)
4. Simon Maccabeus, 142–141 BCE

Ethnarchs lan pandhita (High Priests)
5. Simon, 141–135 BCE
6. Hyrcanus I, 134–104 BCE

Raja lan pandhita 
7. Aristobulus I, 104–103 BCE
8. Alexander Jannaeus, 103–76 BCE
9. Salome Alexandra, 76–67 BCE
10. Hyrcanus II, 67–66 BCE
11. Aristobulus II, 66–63 BCE
12. Hyrcanus II, 63–40 BCE (restored but demoted to Ethnarch)
13. Antigonus, 40–37 BCE
14. Aristobulus III, 36 BCE (only as High Priest)

Uga delengen 
Hanukkah
Yahudi

Cathetan

Rujukan 
Josephus.  Antiquities of the Jews 
Bentwich, Norman.    Philadelphia:Jewish Publication Society of America, 1914.

Bibliografi
The Hasmoneans in Jewish Historiography Samuel Schafler, Diss, DHL, Jewish Theological Seminary of America, New York, 1973

Pranala njaba 
Jewish Encyclopedia: Hasmoneans
The Impact of Greek Culture on Normative Judaism from the Hellenistic Period through the Middle Ages c. 330 BCE – 1250 CE 
  The Reign of the Hasmoneans  – Crash Course in Jewish History
"Under the Influence: Hellenism in Ancient Jewish Life"  Biblical Archaeology Society

Sajarah kuna Yahudi Yunani
Tilas nagara ing Asia
 
Sajarah Hanukkah

bg:Хасмонеи
ca:Asmoneus
cs:Hasmoneovské království
de:Hasmonäer
en:Hasmoneans
es:Asmoneos
fa:شورش مکابی
fi:Makkabealaiset
fr:Hasmonéens
he:חשמונאים
it:Asmonei
ja:ハスモン朝
lv:Hasmoneji
nds:Hasmonäers
nl:Hasmoneeën
oc:Asmonean
pl:Machabeusze
pt:Hasmoneus
ru:Хасмонеи
tr:Haşmonayim
vi:Vương quốc Hasmoneus
Hong Yoon Hwa ya iku artis lan komedian saka Korea Kidul. Dhèwèké kanca cedhaké Oh Ha Ni ing drama MBC Playful Kiss utawa Naughty Kiss. Ing filem iku dhèwèké main barengan karo Jung So Min lan Yoon Seung Ah.

Filmografi

Serial televisi 
 2011 Real School! (MBC Every 1)
 2010 Playful Kiss (MBC)

Cathetan sikil 

Artis
Pelawak
Artis saka Koréa Kidul
Pelawak saka Koréa Kidul
Jang Geun-suk (Korean: 장근석 lair 26 Sèptèmber 1987) ya iku aktor lan penyanyi saka Korea Kidul. Dhèwèké terkenal wiwit main peran dadi Kim Eun-ho, ing serial televisi Koréa Kidul Hwang Jin-i.

Filmografi

Televisi

Film

Awards 
 2010 KBS Drama Awards: International Netizen's Popularity Award - Mary Stayed Out All Night
 2010 KBS Drama Awards: Best Couple Award - with Moon Geun Young- Mary Stayed Out All Night
 2010 Yahoo! Asia Buzz Awards: Top Buzz Male Korea Star Award & the Top Buzz Male Asia Star Award 
 2010 Baeksang Awards : Male Popularity Award (Itaewon Murder Case)
 2009 SBS Drama Awards: Teens' Star Award (Actor) - You're Beautiful
 2009 SBS Drama Awards: Netizens' Popularity Award - You're Beautiful
 2008 MBC Drama Awards: New Actor Award - Beethoven Virus
 2008 KBS Drama Awards: Popularity Award (Actor)- Hong Gil Dong
 2008 SBS 44th Annual Baeksang Arts Awards - Best New Actor (Movie- The Happy Life)
 2006 KBS Performance Awards: Best Couple Award (With co-star Ha Ji Won)
 MNet TOP 100 Charming Guys Who are Single
 2006 MNet Top 100 Adorable Males: # 29
 2007 MNet Top 100 Must Have Males: # 3
 2008 KBS Drama Award: Hong Gil Dong - Jang Keun Suk & Sung Yuri best couple actress

Product Endorsements 

 LeSportsac
 Coca Cola
 Daily Milk
 Hyundai
 Salim Food
 Shu Uemura
 Kellogs Cornflakes
 Ottogi Quick Meals
 Chic Choc Biscuit
 Motorola
 SAMSUNG Products YEPP YP-M1/ Toucholic/ Magic Drag (ft. SISTAR's Hyo Rin)
 TTL Phone call charges
 SK Telecom (with BoA )
 ETUDE House -Aqua Sherbet Summer Collection and Vitcara(with Ara)
 ETUDE House -BB JINJU Compact Powder and Etude VIP Girl (with Park Shin Hye)
 Garden 5 CF Mall – (with Park Shin Hye)
 Maxim Coffee- (with Kim So Eun)
 Maeil Caffe Latte
 Skool Looks
 MCM Collections
 Black ‘N Jean
 BSX Clothing
 EXR Clothing – (with Kim Ri Na )
 Jack & Jill environmental fashion
 Ole beauty Candy
 Zegda CF from China
 Code Combines CF
 Samsung Galaxy Player
 Suntory Seoul Makgeolli CF

Cathetan sikil

Pranala njaba 
 Jang Geun-suk Official Website
 Sukkies Guitar   ♥Sukkies Guitar♥ Lates News and Updates about Jang Keun Suk
 Jang Geun-suk at HanCinema
 Love Jang Keun Suk  Love Jang Keun Suk - the newest English source
 Jang Geun-suk  Suk Age - JangKeunSuk Hong Kong Critical Fansite
 ♥۩۞۩张根硕马来西亚首站JKSFCMsia۩۞۩♥ 
 Jang Geun-suk CRI-J I Love Jang Geun Suk Site

Artis
Penyanyi
Park Shin-hye (lair ing Gwangju, Koréa Kidul, 18 Februari 1990) ya iku aktris lan modhel saka Korea Kidul.

Filmografi

Serial TV 
 2003 SBS: Stairway to Heaven 
 2004 SBS: Boom
 2004 SBS: Not Alone 
 2005 SBS: Cute or Crazy 
 2005 KBS: Sky Dance
 2006 KBS: Seoul 1945
 2006 SBS: Tree of Heaven
 2006 SBS: Loving Sue
 2006 SBS: Bicheonmu
 2007 MBC: Goong S
 2007 MBC: Kimcheed Radish Cubes
 2009 SBS: You're Beautiful
 2010 MBC: High Kick!

Film 
 2006 Love Phobia
 2007 Evil Twin
 2010 Cyrano Agency

Video Musik 
 Sarang Ha Na Yo - Do You Love? by Lee Seung Hwan
 Ggot - Flower by Lee Seung Hwan
 Pyun Ji - Letter by Kim Jong Kook
 Call Me by Taegoon
 Super Star by Taegoon

Pahargyan 
 2009 SBS Drama Awards: New Star Award (You’re Beautiful)
 2003 SBS Drama Awards: Child Actress Award (Stairway to Heaven)

Cathetan sikil

Artis
Aktris
Lair 1990
Portsmouth () iku kutha gedhé dhéwé nomer loro ing wewengkon seremoni Hampshire ing pasisir kidul Inggris. Portsmouth kacathet dadi siji-sijiné kutha pulo Inggris sing manggon ing tengah pulo Portsea. Kutha iki ana ing 103 km kidul kuloné London lan 31 km kidul wétané Southampton. Gunggung sing ndunungi 190.000 jiwa (2005).

Réferènsi
Cathetan

Kutha ing Inggris
Ir. Soeratin Sosrosoegondo (lair ing Yogyakarta nalika 17 Dhésèmber 1898 - séda 1 Dhésèmber 1959) ya iku siji insinyur saka Indonésia. Dhèwèké uga dadi ketua umum PSSI periode 1930-1940. Soeratin dadi salah siji kang ngadegaké lan uga dadi ketua umum PSSI kang pisanan.

Kulawarga 
Soeratin lair saka kalangan terpelajar. Bapake, R. Soesrosoegondo, guru ana ing Kweekschool, lan uga kang nulis buku Bausastra Basa Jawi. Sisihane ya iku, R.A. Srie Woelan, lan adhine kandung Dr Soetomo,kang kalebu salah siji pendiri Budi Utomo.

Pendidikan 
Tamat saka Koningen Wilhelmina School ing Jakarta, Soeratin banjur nerusaké sekolahé ana ing Sekolah Teknik Tinggi ing Hecklenburg, sakcedhake Hamburg, Jerman, nalika taun 1920 lan lulus dadi insinyur sipil taun 1927.

Karier

Awal karier 
Sakbaline Soeratin saka Éropah taun 1928, dhèwèké banjur ngabung ana ing siji perusahaan konstruksi kang kondhang ana duwéke Walanda kang gaweane kaya yasa kreteg lan uga gedhong ing Tegal lan Bandung.

Ngedegake PSSI 
Ana ing wektu kang padha Soeratin miwiti kanggo ngrintis pendirian siji organisasi bal-balan, kang bisa diwujudake nalika taun 1930. Organisasi bisa dianggep realisasi konkret saka Sumpah Pemuda 1928. Nasionalisme iku dicoba dikembangake nganggo sarana ulah raga, khususé ulah raga bal-balan. Kaya déné ipar saka Soeratin, Dr Soetomo, kang ngubengi Pulo Jawa kanggo nemoni tokoh-tokoh kanggo tujuan nemu pentinge pendidikan lan banjur disusul kanthi ngwdegake Budi Utomo, Soeratin nglakokaké pertemuan karo tokoh-tokoh bal-balan pribumi ana ing Sala, Yogyakarta, Magelang, Jakarta, lan Bandung.

Cathetan suku 

Ulah raga
Wong saka Ngayogyakarta
Ketua PSSI